De to nordjyske patienter på Aalborg Sygehus var ikke med i svaret fra Statens Seruminstitut tirsdag aften. Kvinden venter nemlig stadig på svar på sin prøve, imens manden fik besked onsdag morgen. Aalborg Sygehus har endnu ikke hørt noget fra Statens Seruminstitut angående den 60-årige kvinde. - Den 60-årige kvinde fra Mors har stadig sygdomstegn, og vi har fået stillet i udsigt at få svar på hendes prøver her til eftermiddag, fortæller Henrik Nielsen, der er ledende overlæge på Infektionsmedicinsk afdeling på Aalborg Sygehus. Den anden patient i isolationsafdelingen, den 50-årige mand, fik i morges den glædelige besked om, at han ikke var smittet med svineinfluenzaen. - Manden fra Nibe, som vi har haft i isolation, har det efter omstændighederne godt. Vi har fået svar på hans prøver via telefonbesked her onsdag morgen og manden har ikke svineinfluenza, fortæller Henrik Nielsen. Manden bliver udskrevet fra Aalborg Sygehus her ved middagstid.

Opsummering:
Den ca. 50-årige mand fik onsdag morgen svar på sin prøve, men den 60-årig kvinde venter stadig på resultaterne. Hun får besked senere i dag.